ফ্যাশন প্রতিযোগিতার বাছাই পর্ব - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« প্রদর্শনী
শুরু হচ্ছে টি-শার্ট উৎসব »
ফ্যাশন প্রতিযোগিতার বাছাই পর্ব
Jul 28, 2009 | ফ্যাশন শো | 0 comments
সকাল সাড়ে নয়টা পেরিয়ে গেছে, তবুও সূর্যের দেখা নেই। গন্তব্য ধানমন্ডির ডব্লিউভিএ মিলনায়তন। পথেই গুঁড়ি গুঁড়ি বৃষ্টি শুরু হয়ে গেল। বেশ ঠান্ডা একটা অনুভূতি। ততক্ষণ পর্যন্ত ডব্লিউভিএ মিলনায়তনের সামনে তেমন কারও দেখা পাওয়া গেল না। ধীরে ধীরে হলরুমে ঢুকে পড়ি। একটু পরই আড়ংয়ের টেক্সটাইল ডিজাইনার নীলাঞ্জন ঘোষের পিছু পিছু অনেকেই ঢুকে পড়েন হলরুমে। কিছুক্ষণের মধ্যেই যেন পুরো ডব্লিউভিএ মিলনায়তনের হলরুম ভরে ওঠে বিচারক, আমন্ত্রিত দর্শনার্থীসহ নানা জনের পদচারণে।
অন্যদিন পত্রিকার নির্বাহী সম্পাদক আবদুল্লাহ নাসের বলেন, ‘আমরা অতীতের ব্যাপকতাকে ছাড়িয়ে যাওয়ার চেষ্টা করছি। ১৯৯৭ সালে শুরু হয়েছিল অন্যদিন ঈদ ফ্যাশন প্রতিযোগিতা। লক্ষ্য ছিল এ দেশের ফ্যাশনসচেতন মানুষের ঈদ উৎসবকে বৈচিত্র্যময় করা এবং দেশীয় ঐতিহ্যের বিকাশ ও পোশাকশিল্পে সার্বিক পৃষ্ঠপোষকতা। মনে হয়, আমরা তা করতে পেরেছি।’
২৪ জুলাই শুক্রবার সকাল ১০টা থেকে দুপুর দুইটা পর্যন্ত ডব্লিউভিএ মিলনায়তনে এ প্রতিযোগিতার চূড়ান্ত নির্বাচন অনুষ্ঠিত হয়। এতে বিচারক ছিলেন আড়ংয়ের টেক্সটাইল ডিজাইনার নীলাঞ্জন ঘোষ, অভিনেত্রী ও কণ্ঠশিল্পী মেহের আফরোজ শাওন, এনআইএফডির শিক্ষক জাহাঙ্গীর করিম, সোহরাব হোসেন, ইন্সপ্রেশন স্কুল অব ডিজাইন অ্যান্ড টেকনোলজির ফ্যাশন ডিজাইনার শারমিন জাহান ও রূপবিশেষজ্ঞ কানিজ আলমাস খান।
এ পর্বে প্রাথমিকভাবে নির্বাচিত পোশাকগুলো নিয়ে একটি ফ্যাশন শো অনুষ্ঠিত হয়।
এবারের প্রতিযোগিতায় সারা দেশ থেকে দুই শতাধিক ফ্যাশন হাউস ১২টি বিভাগে অংশ নিয়েছিল। বিভাগগুলো হলো-শাড়ি এক্সক্লুসিভ, শাড়ি (সুতি ছাড়া সিল্ক ও অন্যান্য) ক বিভাগ, শাড়ি (কেবল সুতি) খ বিভাগ, সালোয়ার-কামিজ এক্সক্লুসিভ, সালোয়ার-কামিজ (সুতি ছাড়া সিল্ক ও অন্যান্য) ক বিভাগ, সালোয়ার-কামিজ (কেবল সুতি) খ বিভাগ, বেক্সিফেব্রিকস সালোয়ার-কামিজ, ফতুয়া (মেয়েদের), পাঞ্জাবি এক্সক্লুসিভ, লং পাঞ্জাবি, শর্ট পাঞ্জাবি, ফতুয়া (ছেলেদের)।
এ প্রতিযোগিতার চূড়ান্ত নির্বাচনের ফল জানানো হবে আগামী ১৪ আগস্ট বাংলাদেশ-চীন মৈত্রী সম্মেলন কেন্দ্রে।
দেখতে দেখতেই যেন সকাল পেরিয়ে দুপুর। তখনো আকাশের চারদিকে মেঘের আনাগোনা। আজ যেন আকাশের সঙ্গে নগরবাসীও সেজেছে ভিন্ন রকম সাজে। এই মেঘলা মেঘলা দিনে নগরবাসীর সাজ যেন বারবার মনে করিয়ে দেয় বেক্সিফেব্রিকস-অন্যদিন ঈদ ফ্যাশন প্রতিযোগিতার ফ্যাশন শোর কথা।
সূত্র: দৈনিক প্রথম আলো, জুলাই ২৮, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla